LA LAURA I ELS INSTRUMENTS CANTAIRES

La Laura era una nena de 13 anys que viva a Artesa de Segre, un poble petit que estava al costat d’un riu anomenat el Segre.

Quan era petita els seus pares la van apuntar a l’escola de música d’Artesa. Des de ben petita que ja tocava la guitarra.

Un bon dia, la Laura va anar a l’escola de música per a anar a classe de guitarra però va notar alguna cosa molt estranya: no hi havia el seu professor d’instrument i tots els llums estaven més apagats del normal. De cop i volta va sentir un xivarri que venia de la seva aula. Va intentar no fer gaire soroll i hi va entrar.

Quan va veure el que passava, la nena quasi es desmaia. I és que tots els instruments que hi havia a la classe normalment, estaven tocant la cançó de La Macarena, i fins i tot estaven vius!

La guitarra tenia uns ulls molt grans, al saxòfon li havien sortit unes cames, les tecles del piano s’estaven movent soles i la pandereta tenia uns braços tant llargs, que gairebé podia tocar-se a ella mateixa.

La Laura va decidir fer-hi alguna cosa, ja que aquella classe no podia seguir així:

-Pareeeeeeeeeeu!- Va cridar la nena desesperada.

De sobte es va produir un silenci llarg.

- Qui ets tu? Em sones molt-. Va dir la pandereta.

- Sóc la Laura, però com és que esteu vius?- Va dir.

- Nosaltres ens fem dir instruments abandonats; ningú ens toca mai i al final hem decidit rebel·lar-nos!- Va cridar la guitarra amb un to de veu desesperat.

- Però si podeu parlar, li podíeu dir a la directora que us fessin servir més, a més com és que ningú us toca?- Va dir la Laura.

-Fa uns anys hi havia un altre director a l’escola. Aquells anys van ser els millors per a nosaltres. Tots els dies venien nens d’Artesa i ens feien servir molt, cada dia ens ho passàvem tan bé… Però un any van substituir-lo per una altra directora. Ella va renovar tots els instruments i a nosaltres ens van abandonar en un racó de la classe de guitarra.- Va dir el piano.

-Que injust! Potser podríem solucionar-ho…- Va dir la nena, pensativa.

De cop es va obrir la porta de l’escola de música i va entrar la directora.

-              Què hi fas tu aquí? Avui no tenies classe, que el professor està malalt.-

-              Aaah, no ho sabia. Tinc un problema, sisplau acompanyi’m a la classe de guitarra.-

Quan van entrar, la directora no es podia creure el que veia.

-              Oooooh! Què és tot això!

-              Quan he vingut, m’he trobat amb ells. Estan molt enfadats perquè des que va arribar vostè els va deixar en un racó marginats. Dóna’ls una altra oportunitat, continuen servint molt bé!-Va dir la Laura.

-              No mereixem estar així!- Van cridar tots els instruments alhora.

-              Jo em pensava que estàveu espatllats! Com es que no ho havíeu dit abans?! Potser sí que podríeu tenir una altra utilitat…-

-              Quina?- Va dir la guitarra.

-              Potser podríeu fer d’instruments dels mes petits, els encanta aprendre noves coses!- Va dir la directora.

-              Sí, sí!- Van cridar tots els instruments.

I així ho van fer, van tocar cançons per als més petits de l’escola.

La Laura tenia raó, tot té una segona oportunitat!

                                                                                      Laura Trepat

                                                                                          1r ESO

                                                                                        1r premi